โรงเรียนเฮฟเว่น (การ์ตูน)
ตัวละคร

เคย์ตะ อิโต้ (ญี่ปุ่น: 伊藤 啓太; โรมาจิ: Itō Keita)
พากษ์โดย - ฟุกุยะมะ จุน (ญี่ปุ่น)
เขาเป็นคนที่ถูกโรงเรียนเฮฟเว่นเรียกตัวเข้ามาเรียน เขาเป็นคนที่มีมนุษย์สัมพันธ์ดี จึงเป็นที่ชื่นชอบของคนหลาย ๆ คนในโรงเรียนนี้ ถึงจะมีคนที่คอยกลั่นแกล้งอยู่ในบางครั้ง
เอ็นโด้ คาซึกิ (ญี่ปุ่น: 遠藤 和希; โรมาจิ: Endō Kazuki)
พากษ์โดย - ซะคุระอิ ทะกะฮิโระ (ญี่ปุ่น)
เขาเป็นเพื่อนคนแรกและเป็นคนที่ทำให้เคย์ตะอยากที่จะอยู่โรงเรียนเฮฟเว่นต่อไป แท้จริงแล้วเขาคือ ผู้อำนวยการของโรงเรียนเฮฟเว่น ซึ่งปลอมตัวมาอยู่กับเคย์ตะ เขาเคยรู้จักกับเคย์ตะตั้งแต่ตอนที่เคย์ตะยังเป็นเด็ก ๆ แต่เมื่อโตขึ้นเคย์ตะกลับจำเรื่องราวต่าง ๆ ระหว่างนั้นไม่ได้เพียงแค่มีความรู้สึกอะไรบ้างอย่างเท่านั้นเอง อาจเป็นเพราะเคย์ตะยังเด็กมาก การที่เขาเรียกเคย์ตะเพื่อที่จะให้มาอยู่โรงเรียนนี้ เพราะต้องการทำตามสัญญาที่ให้ไว้กับเคย์ตะ
คาโอรุ ไซอนจิ (ญี่ปุ่น: 西園寺 郁; โรมาจิ: Saionji Kaoru)
พากษ์โดย - คะมิยะ ฮิโระชิ (ญี่ปุ่น)
เขามีตำแหน่งราชินีของโรงเรียนเฮฟเว่น และเป็นหัวหน้าฝ่ายบัญชีของโรงเรียน โดยเขาเข้าโรงเรียนโดยได้รับกระดาษแพลทินั่ม เช่นเดียวกับเคย์ตะ เป็นคนที่หน้าตาคล้ายผู้หญิงมาก แม้แต่เคย์ตะเมื่อเห็นไซอนจิเป็นครั้งแรก ยังคิดว่า ไซอนจิ เป็นผู้ชายที่หน้าสวยมาก ๆ
เททสึยะ นิวะ (ญี่ปุ่น: 丹羽 哲也; โรมาจิ: Niwa Tetsuya)
พากษ์โดย - โคะนิชิ คะทสึยุกิ (ญี่ปุ่น)
เขามีตำแหน่งราชาของโรงเรียนเฮฟเว่น และเป็นหัวหน้าคณะกรรมการนักเรียนอีกด้วย ในวันที่เคย์ตะต้องเข้ามาที่โรงเรียนเป็นครั้งแรก นิวะ ได้ขับมอเตอร์ไซต์ออกไปรับ แต่ขณะที่จะข้ามสะพานกลับมานั้น ปรากฏว่าสะพานกลับถูกยกขึ้นทำให้ตรงกลางของสะพานแยกออกจากกัน นิวะจึงรีบบิดคันเร่งมอเตอร์ไซต์ แต่เคย์ตะดันซุ่มซาม ตกจากรถมอเตอร์ไซต์ ทำให้ต้องเข้าห้องพยาบาล นิวะคอยช่วยเหลือเคย์ตะในทุก ๆ เรื่อง ทำให้นิวะเป็นรุ่นพี่ที่เคย์ตะนับถือคนหนึ่ง
โอมิ ชิจิโจ (ญี่ปุ่น: 七条 臣; โรมาจิ: Shichijō Omi)
พากษ์โดย - ทสึโบอิ โทะโมะฮิโระ (ญี่ปุ่น)
โอมิเป็นเพื่อนสนิทของไซอนจิ ทั้งสองคนเขากันได้ในทุก ๆ เรื่อง เขามักมีลักษณะยิ้มแย้มอยู่เสมอ เขาเข้าโรงเรียนนี้มาได้โดยการแฮ็คข้อมูลแล้วใส่ชื่อตัวเองลงไปตามคำขอของ ไซอนจิ เหตุที่เขาสนิทกับไซอนจิมาก คือ เมื่อตอนที่อยู่ชั้นประถม โอมิ กับ ไซอนจิ อยู่โรงเรียนเดียวกัน แต่โอมิ ไม่มีเพื่อนคุยด้วยเพราะไม่สามารถพูดภาษาญี่ปุ่นได้ เพราะตนเองพึ่งกลับมาจากอเมริกา เมื่อถูกเพื่อน ๆ ทักเป็นภาษาญี่ปุ่น ทำให้ตัวเองเหมื่อนเป็นปมด้อย เขาจึงมักจะตวาดกลับไป แม้กระทั่ง ไซอนจิ แต่ไซอนจิรู้ จึงได้ตอบกลับไปเป็นภาษาอังกฤษ ไซอนจิ จึงช่วยสอนภาษาญี่ปุ่นให้กับโอมิ แต่แล้วเมื่อไซอนจิขอให้โอมิแฮ็คข้อมูลแล้วใส่ชื่อตัวเองลงไปก็ได้สำเร็จลง แต่อีกไม่นาน ก็ถูกผู้อำนวยการโรงเรียนจับได้ แต่ผู้อำนวยการก็ได้ช่วยให้โอมิได้เข้าโรงเรียนโดยทำเป็นเหมือนว่า การแฮ็คข้อมูลเป็นเพียงอุบัติเหตุเท่านั้น
ฮิเดะอะกิ นากาจิม่า (ญี่ปุ่น: 中嶋 英明; โรมาจิ: Nakajima Hideaki)
พากษ์โดย - โมะริคะวะ โทะชิยุกิ (ญี่ปุ่น)
เขาเป็นคนสนิทของนิวะ เป็นรองประธานคณะกรรมการนักเรียน มีนิสัยเย็นชา และเก่งด้านคอมพิวเตอร์ เป็นศัตรูกับโอมิ ชิจิโจ
ยูกิฮิโกะ นารุเซะ (ญี่ปุ่น: 成瀬 由紀彦; โรมาจิ: Naruse Yukihiko)
พากษ์โดย - มิกิ ชินิจิโระ (ญี่ปุ่น)
เป็นกัปตันชมรมเทนนิสของโรงเรียนเฮฟเว่น เขาชอบเรียกเคย์ตะ ว่า"ฮันนี่" เพราะนารุเซะหลงรักเคย์ตะ โดยถ้าเขามีโอกาสพบกับเคย์ตะ เมื่อไหร่ เรื่องอะไร ไม่วายก็ต้องขอเคย์ตะออกเดทเสมอ
โคจิ ชิโนะมิยะ (ญี่ปุ่น: 篠宮 紘司; โรมาจิ: Shinomiya Kōji)
พากษ์โดย - โอะกิอะยุ เรียวทะโร่ (ญี่ปุ่น)
เป็นกัปตันชมรมยิงธนูของโรงเรียน เขาเป็นหัวหน้าหอพักของโรงเรียนเฮฟเว่น โดยเขาจะอยู่ใกล้ ๆ กับ ทาคุโตะ อิวาอิ ตลอดเวลา
ทาคุโตะ อิวาอิ (ญี่ปุ่น: 岩井 卓人; โรมาจิ: Iwai Takuto)
พากษ์โดย - โนะจิมะ ฮิโระฟุมิ (ญี่ปุ่น)
เป็นกัปตันของชมรมวาดรูป เขามักมีอารมณ์และความรู้สึกที่อ่อนไหวได้ง่าย เขาเป็นคนชอบพูดอ่อนน้อม ไพเราะ อยู่ตลอดเวลา และเขาจะคอยอยู่ใกล้ ๆ กับ โคจิ ชิโนะมิยะ ตลอดเวลา
ชุนซุเกะ ทากิ (ญี่ปุ่น: 滝 俊介; โรมาจิ: Taki Shunsuke)
พากษ์โดย - ซุสุมุระ เคนอิจิ (ญี่ปุ่น)
เสียงภาพยนตร์โดย - มิจิมะ จุนจิ
เขาเป็นคนที่ขับจักรยานเก่งมาก ได้อันดับที่ 3 ของโลกในการแข่งขันทัวร์นาเมนท์ที่ผ่านมา เขาเป็นคนที่พูดภาษาญี่ปุ่นสำเนียงคันไซ ซึ่งเป็นภาษาถิ่นเกิด ทากิมีงานประจำที่โรงเรียนคือการขับจักรยานไปส่งของ
ซาโตชิ อุมิโนะ (ญี่ปุ่น: 海野 聡; โรมาจิ: Umino Satoshi)
พากษ์โดย - โทะโมะโกะ คะวะคะมิ (ญี่ปุ่น)
เป็นอาจารย์วิชาวิทยาศาสตร์ของโรงเรียนเฮฟเว่น ที่อายุน้อยที่สุด แล้วเขามักจะเลี้ยงแมวตัวโปรดในเวลาว่าง ชื่อของแมวคือ โทะโมะซะมะ
คาเครุ โอซาวะ และ วาตารุ โอซาวะ (ญี่ปุ่น: 小澤 翔; โรมาจิ: Ozawa Kakeru) และ (ญี่ปุ่น: 小澤 渉; โรมาจิ: Ozawa Wataru)
พากษ์โดย - ทะเคะอุจิ เคน (ญี่ปุ่น)
เป็นพี่น้องที่ตั้งแง่ และ คอยรังแกเคย์ตะตลอดเวลา แต่เคย์ตะก็ไม่ได้เอาความ แต่หลัง ๆ มานี้ ทั้งสองคนกลับรู้สึกเป็นห่วงเคย์ตะอยู่บ่อยครั้ง แต่ก็คอบปฏิเสธความคิดนั้นอยู่บ่อยครั้ง
จิน มาสึโอกะ (ญี่ปุ่น: 松岡 迅; โรมาจิ: Matsuoka Jin)
พากษ์โดย - นะริตะ เคน (ญี่ปุ่น)
เป็นอาจารย์ที่ประจำอยู่ที่ห้องพยาบาลของโรงเรียนเฮฟเว่น เขาเคยเป็นคุณครูสอนพิเศษให้เอ็นโด้ คาซึกิ เขาคอยที่จะแก้แค้บริษัท ซูสึบิชิ เพราะทำให้ฮิโรยะ ซึ่งเคยทำงานกับซูสึบิชิ ในการทดลองผลิตยา แต่เขากับติดเชื้อไวรัส X7 ระหว่างการทดลอง แต่บริษัทซูสึบิชิ กับปัดความรับผิดชอบด้วยการไล่ฮิโรยะออก ทำให้มาสึโอกะแค้น แต่พอเอ็นโด้ คาซึกิ ซึ่งเป็นประธานในปัจจุบันของบริษัทซูสึบิชิ รับปากที่จะจัดการเรื่องทั้งหมดให้เขาก็เลิกล้มความตั้งใจที่จะแก้แค้นลง
ฮิโรยะ โยชิซุมิ (ญี่ปุ่น: 吉住 比呂哉; โรมาจิ: Yoshizumi Hiroya)
พากษ์โดย - คิริอิ ไดซุเกะ (ญี่ปุ่น)
เขาเป็นเพื่อนกับมาสึโอกะ และเป็นคนคิดค้นตัวยาของบริษัทซูสึบิชิ แต่เนื่องจากได้รับเชื้อไวรัสระหว่างการทดลอง ทำให้ต้องสลบไปอยู่เป็นเวลานาน โดยมาสึโอกะจะไปเยื่ยม และคอยนำเอากังหันไปให้จนกว่าจะฟื้น เขาชอบผมที่ยาวของมาสึโอกะ จึงบอกกับมาสึโอกะว่าอย่าตัดผมเลย ตั้งแต่นั้นมา มาสึโอกะก็ตั้งใจว่าจะไม่ตัดผม ฮิโรยะฟื้นขึ้นมาในตอนสุดท้าย ในฉากที่กำลังมีฝนดาวตก ที่ในรอบ 60 ปีจะมี 1 ครั้ง ในโรงพยาบาลโดยมี มาสึโอกะนั่งเฝ้า เมื่อฮิโรยะ ฟื้น และจับผมของมาสึโอกะ เขาจึงทักว่า ผมของนายหน่ะยาวขึ้นอีกแล้วนะ